cyanic-selkie/wikianc huggingface dataset:
Samuel von Pufendorf
Bakgrunn
Han studerte fra 1645 teologi i Leipzig, men slo snart over mot jusen, fra 1656 ved Friedrich-Schiller-Universität Jena. Her fokuserte han særlig på rettslærens etiske innhold. Etter et opphold i København gikk turen videre til Leiden og Heidelberg.
Akademisk løpebane
I Heidelberg fikk Pufendorf verdens første professorat i natur- og folkerett (jus naturae et gentium). Pufendorf fikk i 1668 et professorat ved Lunds universitet i Sverige, og fra 1677 hadde han stilling som kongelig historiograf i Stockholm. I disse årene forfattet han noen av sine filosofiske hovedverk. Han hadde også embetsoppgaver direkte under kongen. Fra 1688 var han kongelig historiograf i Berlin under Friedrich Wilhelm, kurfyrsten av Brandenburg.
Pufendorf hører idehistorisk til de tenkerne som innledet opplysningstiden. For Pufendorf burde statssystemet bygge på visse naturlige lover – såkalt naturrett.
Pufendorf var en etterfølger av den hollandske naturrettsfilosfen Hugo Grotius. Disse to var blant 1600-tallets fremste retts- og moralfilosofer, og ble oppfattet som talsmenn for universelle moralske og naturlige menneskerettigheter. Pufendorfs tenkning hadde i sin tur meget stor innflytelse på den skotske opplysningen og på Adam Smith.
Som Francis Hutcheson og Smith mente også Samuel von Pufendorf at mennesket strebet etter sitt eget beste, men er avhengig av andre for å klare seg. Mennesket bør derfor være et sosialt vesen, og naturloven foreskriver hvordan mennesket skal opptre overfor andre i samfunnet. Sosiale og samfunnsbyggende handlinger er i overensstemmelse med naturloven, og den naturlige lov lar seg bare «genom förnuftets ljus utletas». Pufendorf mente at alle mennesker er i stand til å forstå naturloven, en tenking som Hutcheson også forfektet, og senere Adam Smith. Allerede Pufendorf mente at en rekke økonomiske relasjoner mellom mennesker burde følge naturens lov, slikt som kjøp, salg, lån, kollektiv finansiering, m.m.
Primera División de Paraguay
Primera División de Paraguay er den øverste divisjonen i Paraguayansk herrefotball.
CONMEBOL-ranking (2021)
''CONMEBOL har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Format
Ligaen har siden 2008 spilt i halvsesonger, slik det er vanlig i flere Latin-Amerikanske land. Vårsesongen starter med Torneo Apertura, som kan oversettes til begynnende konkurranse og avsluttes på høsten med Torneo Clausura, som betyr avsluttende turnering. Etter hver sesong vil de to lagene med lavest gjennomsnittlig poengsum de tre siste sesongene (seks halvsesongene) rykke ned.
Alterfjorden
Alterfjorden er en fjord langs kommunegrensen mellom Alstahaug og Herøy kommune i Nordland. Fjorden ligger på nordsiden av øyen Altra, som fjorden har fått sitt navn fra. Fjorden strekker seg 8 kilometer nordøstover mot Alstenfjorden, som ligger lenger mot nordøst.
Langt mot vest
Langt mot vest er det andre soloalbumet til Helge Borglund kjent fra plateserien Frem fra Glemselen hvor han synger med Rita Engebretsen. Etter album med helt nytt materiale på Anno 1980, satset Borglund denne gangen på stort sett oversatte slagere og viser til norsk og oppnådde større suksess. Platen hadde også et anslag av country-og westernstil over seg, og publikum likte platen. Mannen bak plateserien «Frem fra Glemselen» skrev en liten biografi på baksiden av dette albumet om Borglund. Der kan man lese at Borglund har solgt 1,5 millioner plater og kassetter i «Frem fra Glemselen»-serien, samt medregnet hans opptredener på «Countryfest»-platene og serien Treff. Platen kom på markedet i november 1986.
Ytterholmen fyr
Ytterholmen fyr ligger på Ytterholmen sørvest for Gåsvær i Herøy kommune i Nordland. Fyret ble opprettet i 1912 og automatisert og avfolket i 2003.
Kystverket eier fyret, og det leies av Seløy Kystferie og kan besøkes av turister.
Jelena Dementjeva
Jelena Vjatsjeslavovna Dementjeva (Елена Вячеславовна Дементьева; født 15. oktober 1981 i Moskva) er en russisk kvinnelig profesjonell tennisspiller. Hun ble olympisk mester under OL 2008 i Beijing. I finalen beseiret hun sin landsmann Dinara Safina med 3-6, 7-5, 6-3.
Vinternatt
«Vinternatt» er en gammel vise fra begynnelsen av 1920-tallet, opprinnelig svensk, og kjent under tittelen «Vintergatan». Jules Sylvain satte melodi til dette vakre diktet på 1920-tallet, og det ble en stor platesuksess også i hele Norden. Teksten er bearbeidet til norsk ved Kjell Nordvik til innspillingen på Frem fra Glemselen kap.13 med Helge Borglund.
Teksten
sneen lyser klart over sovende jord ved en stille og hvilende fjord. Og ved en glitrende bjørkkroners fryd granskogen står i en skjelvende skrud, vinden har stilnet den venter mon tro, er det våren den savner mon tro. ''ref: Når vinternattens stjerner er i dine øyne blå, hvor så jeg da i verden hen en bedre drøm enn nå, jeg fylles opp av en lengsels syn, som klare lys i fra barndomsbyn, du skrev et navn i hjertet mitt, jeg glemmer aldri ditt.'' solen kan hvile når stjernhimlen ber, over jorden vår kikker den ned. Noen blir ensom i ungdommens år, andre de finner en evighets vår, jorden vil vente og den har jo tid, når en vinternatt snart er forbi.
Ann Welch
Ann Courtenay Welch født Edmonds (født 20. mai 1917 i London, død 5. desember 2002) var en britisk flyver under andre verdenskrig, og forfatter om flyvning.
Andre verdenskrig og årene forut
Hun startet med glidefly i 1937 og deltok i en britisk-tysk sommerleir arrangert av London Gliding Club hvor hun møtte Wolf Hirth og Hanna Reitsch leieren ble etterfulgt av et besøk til Tyskland i 1938. Hun fikk igang Surrey Gliding Club i 1938 ved Redhill, Surrey, hvor hun ble sjefinstruktør og kunne registrere at klubben hadde over 100 medlemmer.
Da andre verdenskrig brøt ut meldte hun seg til tjeneste for Air Transport Auxiliary, hvor hun fløy mange typer fly, inklusive Spitfire, Hurricane, Blenheim og Wellington fra fabrikkene til de operative enheter. Hun stoppet med dette arbeidet, kort tid før hun fødte sin første datter.
Utmerkelser og æresbevisninger
Welch fikk FAIs bronsemedalje (1969), Lilienthal Gliding Medal (1973) and the FAI Gold Air Medal (1980) i takknemlighet for sitt arbeide med å lære og oppmuntre unge piloter. I 1989 fikk hun FAIs Pelagia Majewska Gliding Medal som en fremragende kvinnelige glide-pilot.
Oscar Esplund
Oscar Esplund (født 30. mai 1903, død 6. januar 1944) var en norsk skytter og jernbanemann fra Herefoss. Han ble skytterkonge på Landsskytterstevnet i Bergen i 1936. Han representerte Herefoss skytterlag.
Esplund ble arrestert av tyskerne for illegal virksomhet og døde i konsentrasjonsleiren Sachsenhausen.
Sanger jeg er glad i
Sanger jeg er glad i er det tredje soloalbumet av Helge Borglund, mest kjent fra serien Frem fra Glemselen sammen med Rita Engebretsen. Borglund hadde ikke vært aktiv på platemarkedet siden han og Engebretsen avsluttet serien «Frem fra Glemselen» for sin del i 2002, og overlot mikrofonen til nye artister. Denne produksjonen har han gitt ut på eget forlag, og inneholder norske/amerikanske slagere/viser som Borglund er glad i.
Eckhard Jesse
Eckhard Jesse (født 26. juli 1948 i Wurzen) er en tysk statsviter. Jesse er professor ved Politische Systeme, Politische Institutionen ved Technische Universität Chemnitz.
Sykling under Panamerikanske leker 1963
Sykling under Panamerikanske leker 1963. Sykling var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai. Det var to individuelle og en lagkonkurranse i banesykling og en individuell og en lagkonkurranse i landeveissykling. Uruguay ble beste nasjon med to gullmedaljer foran USA Argentina, Trinidad og Tobago og Venezuela med en hver.
Stefan Wolle
Stefan Wolle (født 22. oktober 1950 i Halle i Land Sachsen-Anhalt, DDR) er en tysk historiker som har spesialisert seg på Den tyske demokratiske republikk.
Clay County (Texas)
Clay County er et fylke i den amerikanske delstaten Texas. Det grenser mot Montague County i øst, Jack County i sør, Wichita County i nordvest og mot Archer County i sørvest. Det har også grense mot delstaten Oklahoma i nord.
Clay Countys totale areal er 2 891 km² hvorav 48 km² er vann. I 2000 hadde fylket 11 006 innbyggere og administrasjonssenteret ligger i byen Henrietta. Fylket har fått sitt navn etter senator Henry Clay.
Salte
Salte er ei jordbruksbygd i Klepp kommune på Jæren i Rogaland. Den ligger langs fylkesvei 258, rundt fem kilometer sørvest for Bryne.
Leirskarddalen
Leirskarddalen (sørsamisk: Laajroedurrie) er en dal i Hemnes kommune i Nordland. Den begynner rett ved tettstedet Korgen og strekker seg i retning øst-sørøst helt inn til fjellmassivet Okstindan. Gjennom dalen renner Leirelva.
Dalen er et mye brukt utgangspunkt for turer innover mot tindene, som man i godvær kan se som to snødekte horn i enden av dalen. For turer til Okstindbreen som befinner seg mellom Okstindene er Leirskarddalen et ideelt sted å begynne.
Det befinner seg en del gamle gårder i dalen, men det mest interessante er eldhuset på Jamtjorden som ble bygd rundt 1630. På somrene bakes det kamkake etter gammel oppskrift i dette huset.
Meisfjorden
Meisfjorden er en rundt 9 kilometer lang fjord i Leirfjord på Helgeland. Fjorden er i nord avgrenset av Ulvangsøya, en smal landtunge mot Ulvangen, og videre av fastlandet. I sør er fjorden avgrenset av den smale Leinesodden som skiller Meisfjorden fra Leirfjorden. Fjorden er smal, fra 150 til 500 meter bred. Midtveis, ved Holmvika, ligger Meisfjordholmen, som nesten deler fjorden i to.
Innerst i fjorden, ved utløpet av Bøelva, ligger grenda Meisfjord. Fylkesvei 17 går parallelt med Meisfjorden på sørsiden og veien til Fagervika går parallelt med fjorden på nordsiden.
Stavanger Buss-selskap
Etter ruteplanen fra 1964 var det følgende linjer:
Nikolaj Heinrich
Nikolaj Heinrich (født 1938) er en grønlandsk politiker. Han representerer partiet Siumut.
Han tok over som borgermester i Nuuk kommune 1. desember 2007 etter at daværende ordfører Agnethe Davidsen døde. Da kommunestyret skulle velge ny borgermester i et ekstraordinært kommunestyremøte i Nuuk Rådhus var det i første valgrunde Heinrich og Per Berthelsen (Demokraatit) som fikk flest stemmer, og i andre valgrunde fikk Heinrich 8 stemmer, mot Berthelsens 5.
Han er opprinnelig skipper på fiskebåt, og har hatt tillitsverv innen fiskeriorganisasjoner, og har også vært medlem av Grønlands Landsting.
TV-året 2011
TV-året 2011 er en oversikt over hendelser, program og avdøde TV-personligheter i 2011.
Whippet
Whippet er en engelsk mynde som på 1800-tallet ble en populær veddeløpshund blant den engelske arbeiderklassen, som ikke hadde økonomi til å holde greyhound.
Opprinnelse og alder
Rasen er omtalt alt på 1600-tallet, men regnes ikke for å ha blitt etablert skikkelig før omkring midten av 1800-tallet. Den ble anerkjent som egen rase av American Kennel Club i 1888, men først i 1891 av The Kennel Club i Storbritannia.
Det finnes flere eksempler fra historien på små greyhoundlignende hunder, helt tilbake til romertiden, som hundene på statuen som ble funnet i ruinene av Pompeii. Typen ble imidlertid egentlig formet av nordengelske kullgruvearbeidere på 1700-tallet.
Opprinnelsen er ikke helt fastslått, men den antas å ha blitt krysset frem med bruk av småvokste greyhounder og 2–3 forskjellige langbente terrierraser. Senere fattet også den engelske overklassen interesse for denne lille hunden og krysset inn italiensk mynde, noe som ga den dagens form og fasong.
I England gikk den lenge under tilnavnet «the poor man's race horse», fordi arbeiderne der var like spillegale som overklassen, men de rådet ikke over de samme økonomiske ressurser. Greyhound var for kostbare, både å holde og å anskaffe. Den lille whippeten var langt rimeligere på alle måter, men allikevel nesten like rask som greyhound og derfor like velegnet til veddeløp.
Utseende, anatomi og fysikk
Whippet er liten til mellomstor i størrelse, men kraftfull og høyreist med flotte proporsjoner og lange, muskuløse vakre linjer. Hundens anatomiske eleganse og grasiøsitet utstråler en perfeksjonisme som utvilsomt bare få hunder kan sidestilles med. Pelsen er kort og glatt og kommer i mange farger og fargekombinasjoner. Hannene skal ifølge standard være 47–51 cm i mankehøyde, og tispene 44–47 cm høye. I dag ligger mange whippets i øvre del eller noe over denne skalaen.
Lynne og væremåte
Whippet er skapt for jakt og fart, men er normalt en svært rolig og harmonisk hund, som er både hengiven og barnekjær. Den kan være litt reservert overfor fremmede, og den liker ikke ståk og støy. Rasen har en praktisk størrelse og regnes som en meget renslig hund. Rasen er ofte kalt for sofapoteter ettersom de kan være svært dovne, og trives godt på myke plasser. Det er ikke uvanlig å finne dem i sofaen krøllet sammen under et teppe.
Det er viktig å være klar over at whippet fortsatt har et sterkt jaktinstinkt, og kan løpe i en utrolig fart om den får øye på noe interessant. Det kan være lurt å trene på innkallelse fra ung alder av, og vurdere om hunden i det hele tatt bør få gå løs uten bånd på tur i skog. Det er likevel anbefalt å la whippeten løpe fritt flere ganger i uken, slik at de får brukt all den eksplosive energien sin. Inngjerdede hager og hundeparker egner seg ypperlig hvis man ikke har full kontroll på innkallelse.
Slagene ved Lexington og Concord
Slagene ved Lexington og Concord var de første slagene i den amerikanske uavhengighetskrigen. De ble utkjempet 19. april 1775 i Middlesex County i provinsen Massachusetts Bay i byene Lexington, Concord, Lincoln, Menotomy (Arlington) og Cambridge nær Boston. Slagene markerte utbruddet av væpnet konflikt mellom Storbritannia og hennes tretten kolonier på fastlandet i det britiske Nord-Amerika.
Rundt 800 regulære soldater fra British Army under oberstløytnant Francis Smith ble beordret til å ta et militærlager som var rapportert lagret av Massachusetts milits ved Concord. Patriotene hadde fått etterretning uker tidligere om ekspedisjonen som advarte om en forestående britisk leteaksjon og flyttet nesten alle forsyningene i sikkerhet. Kolonistene hadde også fått detaljer om de britiske planene natten før slaget og informasjonen ble raskt gitt til militsen.
De første skuddene ble avfyrt i en trefning ved Lexington under fremrykningen til den britiske hæren. Militsen var tallmessig underlegen og flyktet. Andre patriotsoldater ved North Bridge i Concord kjempet mot tre kompanier av kongens tropper. Den britiske hær brøt rekkene og flyktet fra minutemen etter et slag i åpent terreng.
Jiri
Jiri (Jiří) er en tsjekkisk form av mannsnavnet Georg, som har opprinnelse i det greske ordet georgos som betyr «bonde».
Slagene ved Lexington og Concord
Britene mislykktes i å holde operasjonen hemmelig og i å holde farten som krevdes for å foreta et vellykket anslag på fiendtlig territorium, de tok ikke betydelige våpen. De fleste britiske soldatene returnerte til Boston uskadet. Militsens okkupasjonen av omkringliggende områder den kvelden markerte begynnelsen på beleiringen av Boston.
Jiri
Utbredelse
Jiří er det mest brukte mannsnavnet i Tsjekkia.
Slagene ved Lexington og Concord
Slagene er kjent som «skuddene som hørtes verden rundt», beskrevet i Ralph Waldo Emersons Concord Hymn.
Jiri
Kjente personer med navnet
Personene i listen er ordnet kronologisk etter fødselsår.
Slagene ved Lexington og Concord
Bakgrunn
British Army (ofte kalt «rødjakker» av kolonistene) hadde okkupert Boston siden 1768 og blitt styrket av marinestyrker og Royal Marines for å gjennomføre Intolerable Acts. Generalguvernør Thomas Gage hadde fremdeles kontroll over Massachusetts utenfor Boston hvor Massachusetts Government Act hadde øket spenningene mellom majoriteten, patriotene, og minoriteten, lojalistene. Gages plan var å unngå konflikt ved å fjerne militærforsyninger fra patriotmilitsen ved å bruke små, hemmelige og raske anslag. Denne kampen for forsyninger førte til britisk suksess og siden til flere patriotiske suksesser i en rekke av nesten ublodige konflikter kjent som Powder Alarm. Gage regnet seg som venn av friheten og forsøkte å separere sine plikter som guvernør over kolonien og som general av en okkuperende styrke. Edmund Burke beskrev Gage sitt konfliktfylte forhold med Massachusetts ved å si i Storbritannias parlament at «en engelskmann er det minst egnede personen på jorda til å argumentere en annen engelskmann inn i slaveri.»
Dartmouths instruksjoner og Gages ordrer
Gage fikk instruksjoner fra Earl of Dartmouth, som da var britisk utenriksminister, den 14. april 1775 til avvæpne befolkningen og arrestere og fengsle opprørslederne. Dartmouth gav Gage diskresjon i hans ordrer.
Om morgenen, 18. april, dagen før slaget, beordret Gage en patrulje til hest på rundt 20 menn under kommandoen til major Mitchell i det 5. regimentet i det omkringliggende området for å avskjære budbringere som kunne være til hest. Denne patruljen oppførte seg annerledes enn patruljer som tidligere ble sendt ut fra Boston, de holdt seg ute etter at det ble mørkt og spurte reisende om hvor Samuel Adams og John Hancock var. Dette hadde en uønsket effekt i å alarmere mange innbyggere og økte deres forberedelser. Særlig militsen i Lexington begynte å samles den kvelden, timer før de hadde hørt noe fra Boston. En bonde trodde denne patruljen var hans landsmenn etter at det ble mørkt og spurte dem: «Har dere hørt noe om når soldatene kommer ut?». Han ble slått i hodet med et sverd.
Oberstløytnant Francis Smith fikk ordrene fra Gage om ettermiddagen 18. april med instruksjoner om at han ikke skulle lese dem før hans tropper var på vei. De skulle ta avgårde fra Boston «raskt og hemmelig til Concord, hvor dere skal ta og ødelegge alle militære lagre. Men du må sørge for at soldatene ikke plyndrer innbyggerne eller skader privat eiendom.» Gage brukte tydeligvis sin diskresjon og utstedte ingen skriftlige ordrer for arresteringen av opprørslederne.
Vellykket patriotisk etterretning
Opprørernes ledere, med unntak av Paul Revere og Joseph Warren, hadde alle forlatt Boston innen 8. april. De hadde fått beskjed om Dartmouths hemmelige instruksjoner til general Gage fra kilder i London lenge før de hadde nådd Gage. Samuel Adams og John Hancock hadde flyktet fra Boston til Hancock-Clarke-huset, hjemmet til en av Hancocks slektninger i Lexington hvor de trodde de ville være trygge.
Militsen i Massachusetts hadde virkelig samlet seg et lager av våpen, krutt og forsyninger ved Concord, men patriotene fikk beskjed om at britiske offiserer hadde blitt observert mens de undersøket veiene til Concord. 8. april instruerte de beboerne i landsbyen om å fjerne lagrene og distribuere dem mellom andre landsbyer i nærheten.
Patriotene var også klar over det forestående oppdraget 19. april til tross for at det ble skjult for alle de britiske soldatene og til og med fra offiserene som fikk oppdraget. Der er betingede spekulasjoner om kildene for denne etterretningen var Margaret Gage, general Gages amerikanskfødte kone som hadde sympatier med den amerikanske saken og et vennlig forhold med Warren.
Mellom klokken ni og ti på kvelden den 18. april, fortalte Joseph Warren, William Dawes og Paul Revere at kongens tropper skulle til å gå ombord i båter med kurs for Cambridge og veien til Lexington og Concord. Warrens etterretning foreslo at det mest sannsynlige målet for britenes bevegelser den natten ville bli å ta Samuel Adams og John Hancock til fange. De bekymret seg mindre for muligheten for at soldatene marsjerte til Concord. Forsyningene der var tross alt trygge, men de trodde at deres ledere i Lexington ikke var klar over den potensielle faren den natten. Revere og Dawes ble sendt ut for å advare dem og gjøre patriotene i de nærliggende landsbyene klar over dette.
Militsen blir advart
Dawes krysset den sørlige landruten til hest over Boston Neck og over Great Bridge til Lexington. Revere gav først instruksjoner om å sende beskjed til Charlewtown (se Old North Church for faktaene bak denne berømte fortellingen) og da han reiste langs den nordlige vannveien. Det var forbudt å krysse på dette tidspunktet av døgnet, men Revere kom seg trygt i land ved Charlestown og red til Lexington, unngikk den britiske patruljen og advarte senere nesten hvert hus langs veien. De advarte mennene og patriotene i Charlestown sendte ytterligere ryttere mot nord.
Etter at de ankom Lexington, diskuterte Revere, Dawes, Hancock og Adams situasjonen mens militsen samlet seg der. De trodde at styrkene som forlot byen var for store til kun å arrestere to menn og at Concord var hovedmålet. Mennene i Lexington sendte ryttere i alle retninger (unntatt mot sør til Waltham av ukjente grunner), og Revere og Dawes fortsatte langs veien til Concord. De ble møtt av Samuel Prescott rundt klokka 01.00. I Lincoln traff disse tre på en britisk patrulje ledet av major Mitchell i det 5. regimentet og bare Prescott klarte å advare Concord. Ytterligere ryttere ble sendt ut fra Concord.
Revere og Dawes utløste et fleksibelt kommando-, kontroll- og kommunikasjonssystem som hadde blitt nøye utviklet i månedene etter Powder Alarm. I tillegg til andre ekspressryttere som leverte deres budskap, ble klokker, trommer, alarmkanoner og en trompet brukt for rask kommunikasjon fra landsby til landsby og gav patriotene i dusinvis av landsbyer i det østlige Massachusetts beskjed om at de skulle samle sine militser på grunn av at regulære soldater forlot Boston. Disse tidlige advarslene spilte en avgjørende rolle i å samle nok irregulære soldater til å påføre den britiske hæren tung skade senere på dagen. Samuel Adams og John Hancock ble til slutt flyttet i sikkerhet, først til det som nå er Burlington og senere til Billerica.
Den britisk hær rykker ut
Rundt morgengry sammenkalte general Gage et møte bestående av alle de øverste offiserene i hæren hans i Province House. Han informerte dem om at ordrene fra lord Dartmouth hadde ankommet, og at disse beordret ham å sette i verk tiltak mot kolonistene. Han fortalte dem også at den øverste obersten i hans regiment, oberstløytnant Smith skulle kommandere, med major Pitcairn som hans utøvende offiser. Møte ble hevet rundt 08.30. Etter møtet blandet Lord Percy seg med byens innbyggere på Bostons fellesområder forkledd som en vanlig innbygger. Ifølge en beretning, vendte diskusjonen til de uvanlige bevegelsene til de britiske soldatene i byen. Da Lord Percy spurte videre, svarte han: «Vel, britene vil bomme på sitt mål.» «Hvilket mål?» spurte Percy. «Kanonen ved Concord,» var svaret. Da han hørte dette, returnerte Percy raskt til Province House og gav denne informasjonen til general Gage. Da han hørte dette, gav Gage ordre om å bevæpne hele den første brigaden slik at de var klar til å marsjere klokka 04.00.
Belgias nasjonalbank
Belgias nasjonalbank (nl: Nationale Bank van België, fr: Banque Nationale de Belgique, ty.: Belgische Nationalbank) er sentralbanken i Belgia.
Belgias sentralbank ble etablert 5. mai 1850.
Sentralbankstyret består av en formann, en viseformann og 6 direktører. Styrets formann er sentralbanksjef, og pr juni 2022 er dette Pierre Wunsch. Han overtok etter Jan Smets 2. januar 2019.
Sentralbankens hovedoppgaver er:
Siden Belgia er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Belgia og i EU.
Slagene ved Lexington og Concord
Den britisk hær rykker ut
Britene begynte å vekke sine tropper rundt klokka ni på kvelden den 18. april og samlet seg ved vannkanten i den vestlige delen av fellesområdet i Boston innen ti. Britene marsjerte til og fra Concord var et forferdelig opplevelse fra start til slutt. Båtene som ble brukt var marinefartøy som var så overfylt at det ikke var rom til å sette seg ned. Da de gikk i land ved midnatt ved Phipps Farm i dagens Cambridge, var det i vann som rakk dem til låret. Etter en lengre stopp for å laste av utstyret, begynte de 800 soldatene sin 27 km lange marsj til Concord rundt klokka 2 på natten. Mens de ventet fikk de ekstra ammunisjon, kaldt salt grisekjøtt og harde marinekjeks. De ble beordret å bære sine tunge ryggsekker, musketter og utstyr i ukomfortable sko og våte klær. Ettersom de marsjerte gjennom Menotomy, fortalte lyder på landsbygda de få offiserene som visste hva deres oppdrag var, at overraskelsesmomentet var tapt. Rundt klokka tre sendte oberst Smith major Pitcairn foran med ti kompanier med lett infanteri som var beordret til rask marsj mot Concord. Rundt klokka fire, tok han den smarte, men for sene, beslutningen med å sende bud tilbake til Boston etter forsterkninger.
Belgias nasjonalbank
Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2%.
Slagene ved Lexington og Concord
Lexington
Da den britiske hærens styrker under Pitcairn gikk inn i Lexington ved soloppgang den 19. april, dukket 75 militsmenn ledet av kaptein John Parker opp fra Buckman Tavern og ventet på britene, og et antall tilskuere (noe mellom 40 og 100) stod langs veien og så på. Parker kom da med en uttalelse som nå er gravert inn i stein på slagstedet: «Stå fast, ikke skyt uten at dere blir skutt på, men dersom de ønsker en krig, la den begynne her.»
Fremfor å ta til venstre mot Concord, bestemte løytnant Jesse Adair i ledelsen for de to fremste kompaniene seg på egen hånd for å beskytte flankene til sine tropper ved først å vende til høyre og så lede de to kompaniene mot patriotene. Disse mennene løp mot Lexington–militsen mens de skrek «Huzzah!» for å danne en slaglinje. Major Pitcairn ankom bakfra og ledet sine tre kompanier til venstre og stoppet dem. De gjenværende fem kompaniene lå bak landsbyens møtehus på veien tilbake til Boston. Pitcairn red så fremover mens han veivet med sverdet sitt og ropte «spre dere opprørere, fordømt, kast ned deres våpen og spre dere!» Kaptein Parker ba sine menn spre seg, men noen hørte ham ikke, noen trakk seg svært sakte tilbake, men ingen la ned sine våpen. Både Parker og Pitcairn beordret sine menn til ikke å skyte, men et skudd ble avfyrt av ukjent kilde.
Noen vitner blant de regulære soldatene rapporterte at det første skuddet ble avfyrt av en amerikansk tilskuer bak en hekk eller rundt hjørnet på et gjestehus. Noen militsmenn rapporterte at en britisk offiser til hest skjøt først. Begge sider var vanligvis enige i at det innledende skuddet ikke kom fra mennene på marken som stod ovenfor hverandre. En usannsynlig legende oppstod om at en mann kalt Salomon Brown skjøt det første skuddet fra innsiden av gjestehuset. En falsk legende oppstod også om at britene ble beordret å skyte en «varselsalve» som skremte Lexington–styrkene til å skyte. Nyere spekulasjoner har fokusert på mulighetene for et vådeskudd eller flere, muligens uten relasjon til hverandre, «første skudd» fra begge sider.
Concord
Militsen i Concord hadde ikke bestemt seg for om de skulle vente til de kunne bli forsterket av styrkene fra landsbyene i nærheten, om de skulle bli værende og forsvare landsbyen eller flytte seg østover og møte britene fra overlegent terreng. Da soldatene nærmet seg, gjorde de alt dette. Minutemen så på fra en høyde da Smith satte inn lett infanteri mot dem. De begynte en rekke marsjretretter inn i landsbyen. Noen hadde okkupert en høyde i landsbyen og kranglet nå om hva de skulle gjøre, mens andre nærmet seg med soldater bak seg. Militsen fra Lincoln ankom og sluttet seg til debatten. Forsiktighet vant, og oberst Barrett omringet Concord og ledet sine menn over Old North Bridge til en høyde rundt 1,6 km nord for byen hvor de kunne fortsette å se på britenes bevegelser.
Soldatene følger Gages ordrer
Smiths tropper delte seg for å følge Gages ordrer. Det 10. regimentets jegerkompani sikret South Bridge under kaptein Pole, mens syv jegerkompanier under kaptein Parsons sikret Old North Bridge nær Barretts styrke. Parsons tok fire kompanier 3 km oppover veien forbi broa for å lete etter Barretts eiendom, to kompanier (fra de 4. og 10. infanteriregimentene) ble sendt over broa for å sikre deres retrettrute og et kompani (fra det 43. infanteriregimentet) ble værende og bevoktet selve broa.
Grenaderkompaniene gjennomsøkte landsbyen for militære forsyninger. Da grenaderne ankom Wright Tavern, fant de døren forskanset og vertshuseieren nektet å åpne. Ifølge rapporter fra lokale lojalister, visste Pitcairn at kanonen hadde blitt begravet på eiendommen. Han truet verthuseieren med våpen og beordret ham å vise ham hvor kanonen var gravd ned. Grenadererne satte fyr på noen kanonvogner de fant i landsbyens møtehus, og da ilden spredte seg til selve huset hjalp både soldatene og innbyggerne til med å redde huset i en bøtterekke. Nesten hundre tønner med krutt og 550 pund med kuler ble kastet i mølledammen. Alle de skadede kanonene ble reparert dagen etter, og alle kulene og alt kruttet ble også reddet.
Old North Bridge
Fem hele kompanier med minutmen og fem med annen milits okkuperte denne høyden sammen med grupper av andre menn som strømmet til. Totalt var de 500 menn mot jegerkompaniene fra de 4., 10. og 43. regimentene under kaptein Laurie, en styrke på rundt 115 menn. Barrett beordret mennene til å danne en lang linje med to i bredden som gikk parallelt med elva, så kalte han sammen til en ny konsultasjon.
I dette øyeblikket så han røyk stige fra de brennende kanonvognene i Concord og mange tenkte at soldatene hadde begynt å brenne ned landsbyen. Oberst Barrett beordret mennene til å lade sine våpen, men ikke skyte uten at de ble skutt på. Så beordret han fremrykning. Begge de britiske kompaniene brukt som vakter fikk ordre om å trekke seg tilbake over Old North Bridge og mange begynte å dra opp planker. Major Buttricks begynte å rope på disse soldatene om å slutte å ødelegge broa. De stod på hans land, og han følte antagelig at broa tilhørte ham og hans familie. Militsen rykket fremover i formasjon mot jegerne slik en regulær hær ville gjort. Deres fløytespiller spilte «The White Cockade», en populær Jakobittone, i motsetning til hanoveriske kong Georg III.
Kaptein Laurie foretok så en katastrofal taktisk manøver. Han beordret sine menn til å danne posisjoner for «gatekamper» bak broa i en linje som gikk vertikalt mot elva. Denne formasjonen var passende for å sende et stort volum av ild inn i en trang gate mellom bygningene i en by, men ikke i en åpen sti bak en bro. Soldatene var forvirret mens de trakk seg over broa, forsøkte å unngå og sluttet seg til gatekampsformasjonen til sine egne styrker. En løytnant bak i formasjonen så Lauries tabbe og beordret at flanker skulle sendes ut, men han var fra et annet kompani enn mennene under hans kommando og bare tre soldater adlød ham. Resten forsøkte å følge ordrene til den høyeste offiseren. Motstanderne stod ovenfor hverandre som to linjer i en stor T der den øverste horisontale linja representerte patriotene og den vertikale linja representerte både broa og Lauries britiske styrker.
Etter kampen
Patriotene var lamslått av sin suksess. Noen rykket frem, noen trakk seg tilbake, minst en gikk hjem. En mann knuste hodet på en britisk soldat, blottla hjernen hans og skalperte ham, men uten å drepe ham. Barrett begynte til slutt å få tilbake kontrollen og valgte å dele sine styrker. Han flyttet militsen tilbake til høyden 300 meter borte og sendte Buttrick med minutemenn over broa i en defensiv posisjon på en høyde bak en steinmur.
Oberstløytnant Smith, den britiske ekspedisjonens leder, hørte skuddvekslingen fra sin posisjon i landsbyer bare øyeblikk etter at han mottok ønsket om forsterkninger fra Laurie. Smith samlet to kompanier av grenaderer som han selv ledet mot Old North Bridge. Da disse troppene marsjerte, møtte han de brutte styrkene til tre kompanier som løp den andre veien. Smith var bekymret for de fire kompaniene som hadde vært ved Barretts. Deres trygge vei tilbake var borte. Han så da minutemenn bak deres mur og han stoppet de to kompaniene og gikk fremover kun med sine offiserer for å se nærmere etter.
Hypolimnion
Hypolimnion er det vannlaget i en innsjø med temperatusjiktning (miktiske innsjøer) som ligger under termoklinen (metalimnion).
Vanligvis er hypolimnion det varmeste laget om vinteren og det kaldeste om sommeren.
Slagene ved Lexington og Concord
Concord til Lexington
Nesten 500 militsmenn samlet seg i skogene ved Brooks Hill rundt 2 km forbi Meriams Corner. Smiths ledende styrker angrep opp høyden for å drive dem vekk, men amerikanerne trakk seg ikke tilbake. Imens fortsatte hovedstyrken til Smith langs veien til Brooks Tavern hvor de støtte sammen med et enkelt militskompani og drepte og såret flere av dem. Smith trakk tilbake sine menn fra Brooks Hill og beveget seg over nok en liten bro inn i Lincoln.
Parkski
Parkski, også kalt twintip (direkte oversatt tvillingtupp), er modifiserte alpinski som har bøyd tupp i begge ender av skien, i motsetning til vanlige alpinski som har en bøyd fortupp og rett bakende. Skiene gjør det mulig å kjøre baklengs ned en hel eller deler av en bakke ved at snøen går under skien, og at baktuppen ikke kiler seg fast ned i snøen hvis man kjører baklengs.
Slagene ved Lexington og Concord
Concord til Lexington
Snart ble de møtt i en sving («The Bloody Curve») av 200 menn som hadde plassert seg bak trær og murer for et vellykket bakholdsangrep. Ytterligere militsmenn sluttet seg til fra den andre siden av veien, fanget britene i kryssild og et nytt regiment ankom og angrep bakfra. Her mistet britene 30 omkomne og sårede mot to amerikanere. Britene unnslapp ved å sette i gang springmarsj, en fart amerikanerne ikke kunne holde gjennom skogene og myrene ved siden av veien. Amerikanske styrker på selve veien bak britene var for tettpakket og uorganisert til å gjennomføre et angrep.
De amerikanske styrkene var nå på rundt 2000, og Smith sendte igjen ut flankestyrkene. Da tre av militsens kompanier la et bakholdsangrep mot de fremre rekkene av hovedstyrken ved Hartwells Farm, trakk flankestyrkene inn og fanget militsen bakfra. Flankestyrkene fanget også militsen fra Lincoln etter et vellykket bakholdsangrep nær grensen mellom Lincoln og Lexington, men de britiske tapene var stigende fra disse sammenstøtene og fra stadige skudd fra langt hold.
Parkski
Twintip er designet for at det skal være enklere å trikse med. I tillegg til at disse kan kjøre baklengs, har produsentene også minket vekten slik at de er lettere enn vanlige alpinski. Dette gjør triksing mye enklere. Bindingene sitter også løsere enn vanlige alpinski, slik at det skal være enklere å rotere.
Fylkesvei 5742
Fylkesvei 5742 (Fv5742) går mellom Lote i Stad og Bleksvingen i Stryn kommune. Veien går langs nordsiden av Nordfjord.
Parkski
Selv om twintip opprinnelig var konstruert for jibbing, altså triks på hopp, vegger, bokser, rekkverk og lignende, har de doble tuppene også blitt populære på andre typer ski. Pudderski, fjellski og telemarkski er nå mulig å finne med bøyde tupper foran og bak.
Fylkesvei 5742
Veien her har fått navnet Panoramaveien på grunn av utsikten fra veien som er lagt høyt over Nordfjord. Dette gjelder spesielt i områdene rundt Fjelli, Randabygda og Hopland
Parkski
Historie
De første skiene som ble solgt med bøyd tupp både foran og bak var 1974 Olin Mark IV Comp.
Fylkesvei 5742
De nybygde delstrekningene var en tid nummerert fylkesvei 613. Disse var før 1. januar 2010 riksvei, etter at regionsreformen trådte i kraft fikk de status som fylkesvei.
Mette Sundt Gundersen
Gundersen vokste opp dels i Norge (Oslo, Os i Hordaland) men mest i utlandet: Frankrike, USA og Kina. Hun tok artium ved Bø gymnas i 1968, og studerte deretter i Oslo og Bergen. Hun tok psykologisk embetseksamen i 1986 (Universitetet i Bergen), og arbeidet bl.a. i Arbeidsmarkedsetaten og som psykologspesialist ved Haukeland universitetssykehus i Bergen. Hun gikk av med alderspensjon i 2017.
Slagene ved Lexington og Concord
Concord til Lexington
På Lexingtons side av grensen, ventet kaptein John Parker på en høyde med den på nytt samlede Lexington-militsen, noen av dem bandasjert etter dagens første kamper. Disse mennene utløste ikke sin felle før oberst Smith kom i syne. Smith var såret i låret og hele den britiske kolonnen ble stoppet i dette bakholdsangrepet kjent som «Parkers Revenge». Major Pitcairn sendte infanterienheter opp på høyden for å drive bort Parkers menn.
Parkski
Historie
De første moderne parkskiene ble imidlertid ikke utviklet før på slutten av 90-tallet, da Mike Douglas og Steve Fearing kontaktet mange av de store skiprodusentene for å lage parkski som var egnet til å kjøre i snowboardparker. Etter at de ble avvist av åtte andre skiprodusenter, fikk de i november 1997 en avtale med Salomon Group. Kort tid senere introduserte Salomon modellen «1080», den første masseproduserte parkskien. Designet ble raskt plukket opp og forbedret av andre skiprodusenter. Salomon 1080 hadde ikke like høye tupper foran bak, noe som først ble introdusert av Line Skis året etter.
I begynnelsen av 2000-årene kom det flere nye skiprodusenter som spesialiserte i parkski, for eksempel Armada, 4FRNT og Liberty Skis.
Mette Sundt Gundersen
Gundersen debuterte som forfatter i 1985 med diktsamlingen Sandkorn fra et ubetydelig timeglass. I 1990 utkom romanen Som i går, som i morgen (under pseudonymet Mette Sundt), en beretning om overgrep mot et barn. I 2007 ga Gundersen ut fagboka Det skal ikke hende...Grenseoverskridelser og seksuelle overgrep i terapi. Boka var ment både som en innføring i lege- og psykologetikk og en generell bruksbok for terapeuter, pasienter, pårørende og andre som kommer i befatning med emnet.
Slagene ved Lexington og Concord
Concord til Lexington
Bare en britisk offiser forble usåret i de fremste tre kompaniene. Han vurderte å overgi seg med sine menn da han hørte dem jublende foran seg. En full brigade med artilleri på rundt 1000 menn under kommandoen til Hugh Percy hadde ankommet for å redde dem. Dette var rundt 14.30.
Mette Sundt Gundersen
I kjølvannet av Lund-rapporten fikk Gundersen økonomisk erstatning for ulovlig politisk overvåking, knyttet til hennes aktivitet i Solidaritetskomiteen for Vietnam på 1970-tallet.
Slagene ved Lexington og Concord
Percys redningsaksjon
General Gage hadde gitt ordrer om at forsterkninger skulle samle seg i Boston klokka 04.00, men i hans maniske forsøk på å holde ting hemmelige, hadde han bare sendt en kopi av ordrene til adjutanten i den 1. brigade hvis tjenere lot konvolutten ligge på et bord. Rundt 05.00 ankom Smiths anmodning om forsterkninger og ordrer ble sent om at 1. brigade som bestod av linjekompaniene (infanteri) og en bataljon med Royal Marines skulle samle seg. Men igjen ble bare en kopi av ordrene sendt til hver kommandant, og ordrene til Marines ble levert på skrivebordet til major Pitcairn som var ved Lexington på dette tidspunktet. Etter disse forsinkelsene, forlot Percys brigade Boston rundt 08.45. Hans styrker marsjerte til tonene til Yankee Doodle for å latterliggjøre innbyggerne i byen. Innen slaget ved Bunker Hill mindre enn to måneder senere, hadde sangen blitt en populær kjenningsmelodi for de amerikanske styrkene.
Mette Sundt Gundersen
Gundersen grunnla i 1999 den ideelle stiftelsen Stiftelse 99, som har til formål å forebygge etiske overtramp og overgrep hos psykiatere og psykologer, og yte bistand til personer som er blitt utsatt for overgrep under terapi. Siden oppstarten betjente hun stiftelsens støttetelefon.
Forfatterskap
Egne bøker
Slagene ved Lexington og Concord
Percys redningsaksjon
Percy tok landveien over Boston Neck og over Great Bridge. Han kom over en lærer ved Harvard College og spurte ham om veien til Lexington. Mannen viste ham den riktige veien uten å tenke seg om, og han ble senere tvunget av lokalbefolkningen til å forlate landet for å ha støttet fienden. Percys tropper ankom Lexington rundt 14.00. De kunne høre skudd i det fjerne da de satte opp kanonene sine og kamprekkene på et høyereliggende område med god oversikt. Oberst Smiths menn ankom som en flyktende folkemengde med et helt regiment av milits i samlet formasjon i hælene. Percy beordret sitt artilleri om å åpne ild på ekstrem avstand, og militsen spredte seg. Smiths menn kollapset av utmattelse da de nådde sikkerhet bak vennligsinnede rekker.
Mette Sundt Gundersen
Forfatterskap
Representert i diktantologi
Slagene ved Lexington og Concord
Lexington til Menotomy
Percy tok kontroll over de kombinerte styrkene på rundt 1900 mann og lot dem hvile seg, spise, drikke og fikk behandlet deres sår ved hans felthovedkvarter i (Monroe Tavern) før deres siste marsj for dagen. De forlot Lexington rundt 15.30.
Chaodalis
Chaodalis er en gruppe av biller som tilhører den artsrike underfamilien Cerambycinae i familien trebukker (Cerambycidae).
Slagene ved Lexington og Concord
Lexington til Menotomy
Brigadegeneral William Heath tok kommandoen over Massachusetts styrker ved Lexington. Tidligere på dagen, reiste han først til Watertown for å diskutere taktikk med Joseph Warren (som forlot Boston den morgenen) og andre medlemmer av Massachusetts sikkerhetskomité. Heath og Warren svarte på Percys artilleri og flankestyrker ved å beordre militsen til å unngå tette formasjoner som kunne tiltrekke seg artilleri-ild. i stedet omringet de Percys marsjerende firkant med en bevegelig ring av trefninger på avstand for å påføre maksimale skader med minimal risiko for det enkelte militsmedlemmet.
Mette Sundt Gundersen
Forfatterskap
Artikler og innlegg
Chaodalis
Utseende
Middelsstore, slanke, gulaktige trebukker. Disse artene har forholdsvis mykt hudpanser og kan overflatisk minne om familien Cantharidae. På arge er de gule og svarte. Antennene er svarte, noe over halvparten så lange som kroppen, mer eller mindre sagtakkede. Pronotum er smalere enn dekkvingene. Dekkvingene er brungule og har to lengderibber.
Utbredelse
Gruppen er utbredt i Australia (New South Wales og Queensland).
Systematisk inndeling
Det er uklart om denne stammen bør plasseres i Cerambycinae eller Lepturinae.
Fylkesvei 5742
Frem til 2019 hadde veien betegnelsen fylkesvei 698.
Casey Dellacqua
Casey Dellacqua (født 11. februar 1985 i Perth) er en australsk kvinnelig profesjonell tennisspiller.
Slagene ved Lexington og Concord
Lexington til Menotomy
Militsmenn til hest på veien steg av hesten, skjøt på soldatene som nærmet seg, steg opp på hesten igjen og galloperte fremover for å gjenta taktikken. Militsen til fots skjøt ofte fra avstand. Jaktriflen til den vanlige amerikanske bonde var et bedre våpen på avstand enn den britiske musketten til dette formålet. Sårede soldater red på kanonene og ble tvunget til å komme seg av når den ble avfyrt på måfå mot militsen. Percys menn ble ofte omringet, men de hadde den taktiske fordelen med indre linjer. Percy kunne endre sine enheter lettere dit de trengtes, mens amerikanerne måtte bevege seg på utsiden av hans formasjoner. Percy gav ordre om at Smiths menn ville utgjøre midten av kolonnen, mens linjekompaniene fra det 23. regiment fikk oppgaven i å være kolonnens vakt bak. På grunn av informasjon gitt av Smith og Pitcairn om hvordan amerikanerne angrep, gav Percy ordre om å bytte ut vaktene bakerst rundt hver 1,6 km slik at troppene kunne hvile seg i kort tid. Flankekompaniene gikk på begge sider av veien, og en sterk styrke av Marines ville fungere som den fremre vakten til å rydde vei fremover.
Tarahumara (språk)
Tarahumara (rarámuri) er et uto-aztekisk språk som snakkes av rundt 70 000 tarahumaraer i delstaten Chihuahua i det nordlige Mexico.
Slagene ved Lexington og Concord
Lexington til Menotomy
Percy skrev om den amerikanske taktikken at «...opprørerne angrep oss svært spredt på irregulært vis, men med bestemthet, de våget heller ikke å danne en regulær formasjon. De visste virkelig hva som var riktig i å gjøre dette. Dem som ser på dem som en irregulær folkemengde, vil oppdage at de tar svært feil.» Heath lyktes i å opprettholde en flytende sirkel med bevisste spredte styrker ved å sende offiserer på kompaninivå i felten og sende ordrer til fjerne enheter som marsjerte mot dem. Heath og Warren valgte også ofte å lede disse trefningene selv. Scenen for slaget har ofte urettmessig blitt beskrevet som en katotisk amerikansk kommandostruktur.
Tarahumara (språk)
Det er fem hoveddialekter av tarahumara: sentral (55 000 brukere, hvorav 10 000 enspråklige), lavlands (15 000 brukere), nordlig (300 brukere), sørøstlig (ingen estimater) og sørvestlig (under 100 brukere).
Slagene ved Lexington og Concord
Lexington til Menotomy
Percy mistet kontrollen over sine menn og britiske soldater begynte å begå grusomheter for å hevne skalperingen ved Old North Bridge og for deres egne tap for en fjern, ofte usynlig fiende. Basert på ordene til Pitcairn og andre sårede offiserer fra Smiths kommando, fant Percy ut at minutemennene brukte steinmurer, trær og bygninger for å skjule seg og skyte på kolonnene. Percy fortsatte å gi ordre til flankekompaniene om å rydde amerikanerne ut fra slike steder. Mange av de lavere offiserene i flankene misforstod ordren og klarte ikke å stoppe sine menn fra ransakelser, nedbrenninger og drap av alle de fant i disse bygningene. To uskyldige fulle personer som nektet å skjule seg i kjelleren i et vertshus ble drept fordi de var mistenkt for å være involvert i dagens hendelser. Mange av vertshusene ble ransaket og spriten ble stjålet av troppene som i noen tilfeller ble fulle selv. Kirkens sølv ble stjålet, men ble senere funnet etter at det ble solgt i Boston. En innbygger i Menotomy, Samuel Whittemore, drepte tre soldater før han ble angrepet av en britisk kontingent og etterlatt død. Langt mer blod ble utgytt i Menotomy enn i noen annen landsby. Amerikanerne mistet 25 personer og ni ble såret, mens britene hadde 40 omkomne og 80 sårede. På begge sider tilsvarte dette halvpartene av tapene denne dagen.
Menotomy til Charlestown
De britiske styrkene krysset grensen inn til Cambridge og kampene ble stadig mer intense. Nye militsmenn ankom i tett formasjon i stedet for den spredte formasjonen, og Percy brukte artilleriet sitt og flankestyrkene mot et kryss kalt Watsons Corner og påførte dem stor skade.
Tidligere på dagen hadde Heath beordret at Great Bridge skulle settes ut av spill. Percys brigade var i ferd med å nærme seg den nedbrutte broa og elvebredden som var full av milits da Percy ledet sine styrker ned en smal vei (nær dagens Porter Square) og opp på veien til Charlestown. Militsen (som talte 4000 mann) var ikke forberedt på denne bevegelsen og ildsirkelen ble brutt. En amerikansk styrke flyttet seg for å okkupere Prospect Hill (i dagens Somerville) som dominerte veien, men Percy flyttet sin kanon til fronten og spredte dem med sin siste salve med ammunisjon.